CELEX: 62014CN0151
Language: sk
Date: 2014-03-31 00:00:00
Title: Vec C-151/14: Žaloba podaná 31. marca 2014 – Európska komisia/Lotyšská republika

26.5.2014   
            
            
               SK
            
            
               Úradný vestník Európskej únie
            
            
               C 159/19
            
         Žaloba podaná 31. marca 2014 – Európska komisia/Lotyšská republika
   (Vec C-151/14)
   2014/C 159/26
   Jazyk konania: lotyština
   
      Účastníci konania
   
   
      Žalobkyňa: Európska komisia (v zastúpení: I. Rubene a H. Støvlbæk)
   
      Žalovaná: Lotyšská republika
   
      Návrhy žalobkyne
   
   
               —
            
            
               konštatovať, že notárske povolania, tak ako sú v súčasnosti definované v lotyšskom právnom poriadku, nemožno považovať za účasť na výkone verejnej moci členského štátu v zmysle výnimky stanovenej v článku 51 ods. 1 Zmluvy o fungovaní Európskej únie a následne rozhodnúť, že podmienka štátnej príslušnosti vyžadovaná v právnom poriadku Lotyšskej republiky pre vymenovanie notára, predstavuje diskrimináciu na základe štátnej príslušnosti, ktorá je zakázaná v zmysle článku 49 Zmluvy,
            
         
               —
            
            
               rozhodnúť, že Lotyšská republika si tým, že podmienila vymenovanie notárov štátnou príslušnosťou, nesplnila svoje povinnosti, ktoré jej vyplývajú z článku 49 zmluvy,
            
         
               —
            
            
               zaviazať Lotyšskú republiku na náhradu trov konania.
            
         
      Žalobné dôvody a hlavné tvrdenia
   
   Komisia sa domnieva, že štátna príslušnosť ako podmienka pre prístup k notárskemu povolaniu, je diskriminačná a predstavuje neprimerané obmedzenie slobody usadiť sa. Lotyšská republika si teda nesplnila povinnosti, ktoré jej vyplývajú z článku 49 Zmluvy o fungovaní Európskej únie.
   Právomoci, ktoré notárom priznáva právna úprava Lotyšskej republiky nesúvisia s výkonom verejnej moci, a preto podmienka štátnej príslušnosti pre prístup k notárskemu povolaniu nemôže byť odôvodnená výnimkou stanovenou v článku 51 Zmluvy o fungovaní Európskej únie.